
Háromdimenziós robotmodellezés,

HÁROMDIMENZIÓS ROBOTMODELLEZÉS
TDK munkánk során az MTA Számítástechnikai és Automatizálási Kutatóintézetében nemrég
kialakított új robotlaboratóriumban elhelyezett fanuc robot és környezetének modellezésével
foglalkoztunk. A modellezés célja, hogy a robotmodellt bekapcsoljuk a SZTAKI-ban kifejlesztett háromdimenziós virtuális kollaborációs rendszerbe, aVirCA-ba.
A VirCA (Virtual Collaboration Arena) egy interaktív virtuális valóság-rendszer, melyhez
igazi szobára hasonlító virtuális helyiségeket csatlakoztathatunk, eszközöket mutathatunk be,
vagy akár kezelhetjük is. A VirCA nem csupán egy szimulációs eszköz, sokkal több annál,
mert nem csak virtuálisan megjeleníteni, hanem a valóságban vezérelni is tudjuk a modellezett elemeket. Ezzel akár más földrészen lévő gépet is működtethetünk akár szóval, vagy
mozdulatainkkal.
A feladat megoldása során elkészítettük a robot és környezetének modelljét Google SketchUp
grafikus rendszer segítségével, és elemenként átkonvertáltuk a VirCA által kezelt OGRE formátumba. Ezt követően MS Visual Studióban összeraktuk és életre keltettük a modellt.
TDK munkánkban olyan új eszközöket és módszereket alkalmaztunk, amelyek segítségével
egymástól fizikailag távol levő gépek összekapcsolása, virtuális valóság alapú háromdimenzi-
ós szimulációja és vezérlése valósítható meg az interneten keresztül.



